पाएं अपने शहर की ताज़ा ख़बरें और फ्री ई-पेपरडाउनलोड करें
शिवपुरी। जिले में प्रसूताओं की मौत के पीछे पैसों का लालच एक बड़ी वजह बनकर सामने आ रहा है। करैरा के करही में शनिवार को प्रसूता व उसके नवजात शिशु की मौत के मामले में भी मृतका के पति ने यह आरोप लगाया कि एएनएम ने प्रसव से पहले ही 1200 रुपए वसूल कर लिए थे। स्वास्थ्य विभाग ने इस मामले में वसूली के आरोप पर एएनएम को नोटिस जारी करते हुए जांच के लिए नरवर के डॉक्टर दिनेश दोनेरिया को नियुक्त किया है।
जान से अधिक पैसा प्यारा: केवल करही उप स्वास्थ्य केंद्र में ही नहीं बल्कि जिले भर के डिलीवरी सेंटरों पर प्रसव के एवज में अवैध वसूली का चलन चल रहा है। प्राथमिक व उप स्वास्थ्य केंद्रों की हालत इसलिए खराब है, क्योंकि वहां महिला डॉक्टर नहीं हैं। ऐसे में एएनएम के पास ही डिलीवरी की जिम्मेदारी है। डिलीवरी सेंटरों पर 1 हजार से लेकर 3 हजार रुपए तक की वसूली की जाती है। महत्वपूर्ण बात यह है कि महिला के गर्भधारण करने के बाद होने वाली जांच में ही यह पता चल जाता है कि उसे प्रसव के दौरान किस तरह की परेशानी आ सकती है। बावजूद इसके पैसों के लालच में एएनएम ऐसे प्रसव भी उप स्वास्थ्य केंद्रों पर करवा देती हैं। जिससे कई बार प्रसूता व नवजात की मौत हो जाती है।
महिलाओं में खून की कमी: ग्रामीण अंचल में रहने वाली महिलाओं में खून की बेहद कमी है। एनीमिया के चलते प्रसव के दौरान उनकी हालत बिगडऩे के बाद उनकी मौत तक हो जाती है। महिलाओं में खून की कमी को दूर करने के लिए कई योजनाएं कागजों में चल रही हैं, लेकिन स्थिति जस की तस है।
डॉ. दोनेरिया करेंगे इन बिंदुओं पर जांच
शनिवार को करही में हुई प्रसूता व नवजात शिशु की मौत के मामले की जांच स्वास्थ्य विभाग ने नरवर के डॉ. दिनेश दोनेरिया को दी है। पांच बिंदुओं पर रिपोर्ट देनी है। इसमें प्रसूता को ऑक्सीटॉसिन इंजेक्शन तो नहीं दिया गया, प्रसव के एवज में कितनी राशि वसूल की गई, नवजात व प्रसूता की मौत किन हालातों में हुई, रैफर करने में इतनी देर क्यों हुई, आदि।
और भी हैं कारण
15 मई को पोहरी से भेजी गई प्रसूता पुनिया आदिवासी की जिला अस्पताल में मौत इसलिए हो गई, क्योंकि पौन घंटे तक उसे देखने कोई नहीं आया।
क्व28 अगस्त को बदरवास अस्पताल में द्रोपदी पत्नी कल्ला आदिवासी, ने बेटे को जन्म देने के छह घंटे बाद दम तोड़ दिया था। मृतका की मां का आरोप है प्रसूता की हालत बिगडऩे पर कई बार डॉक्टर को बुलाने गई, लेकिन वो नहीं आई।
॥प्रसूताओं की मौत के पीछे अलग-अलग कारण होते हैं। उन खामियों को दूर करने का प्रयास किया जा रहा है। शनिवार को हुई प्रसूता व नवजात की मौत के मामले में एएनएम को करही से हटाकर हथेड़ा पदस्थ कर दिया है। मामले की जांच डॉ. दिनेश दोनेरिया पांच बिंदुओं पर कर रहे हैं।
डॉ. संजय ऋषिश्वर, जिला मातृ एवं शिशु स्वास्थ्य अधिकारी
मौत के बाद लगाए थे वसूली के आरोप
10 अक्टूबर 2012 को बामौरकलां अस्पताल में नयागांव निवासी सूरज पत्नी दिनेश लोधी ने एक बालक को जन्म दिया था। प्रसव के सात घंटे बाद प्रसूता की मौत हो गई थी। मृतका के पति ने आरोप लगाया था कि प्रसव के बाद नर्स ने 400 रुपए लिए थे।
पांच घंटे बाद किया रैफर, मौत
बीते वर्ष खनियांधाना निवासी अभय जैन की पत्नी को प्रसव के लिए अस्पताल में भर्ती कराया। वहां मौजूद नर्स पांच घंटे तक यही कहती रहीं कि यहीं प्रसव हो जाएगा, कोई परेशानी नहीं है। जब हालत अधिक बिगड़ गई तो उसे रैफर कर दिया, लेकिन रास्ते में ही प्रसूता व उसके गर्भस्थ शिशु की मौत हो गई। यहां भी प्रसव के बाद पैसे मिलने की आस थी। क्योंकि यहां भी प्रसव के बाद वसूली होती है।
यह भी होता है प्रसूताओं के साथ
अवैध उगाही के लिए प्रसव कराने के हर संभव प्रयास किए जाते हैं।
प्रसव जल्दी कराने व दर्द बढ़ाने के लिए प्रसूता को ऑक्सीटॉसिन इंजेक्शन दिए जाते हैं। जबकि इंजेक्शन प्रतिबंधित है।
क्वबच्चा फंसने या स्थिति असामान्य होने पर भी एएनएम द्वारा प्रसव कराया जाता है, ताकि हाथ आई लक्ष्मी न लौट जाए।
Copyright © 2021-22 DB Corp ltd., All Rights Reserved
This website follows the DNPA Code of Ethics.
hin_Deva hin_Deva hin_Deva hin_Deva hin_Deva hin_Deva hin_Deva hin_Deva hin_Deva hin_Deva mai_Deva hin_Deva hin_Deva hin_Deva hin_Deva hin_Deva hin_Deva hin_Deva hin_Deva zho_Hant eng_Latn